[bookmark: _Hlk185579677]LĪGUMS Nr. 2.5-2/2026/65
par būvprojekta ekspertīzi

Parakstīšanas datums ir pēdējā pievienotā
 drošā elektroniskā paraksta un tā laika zīmoga datums

Ropažu novada pašvaldība, reģistrācijas Nr. 90000067986, (turpmāk – Pasūtītājs), tās izpilddirektora vietniece Dina Vārslavāne, kura rīkojas saskaņā ar Ropažu novada pašvaldības nolikumu, no vienas puses, un 
AZ service SIA, reģistrācijas Nr. 40003874051 (turpmāk – Izpildītājs), tās valdes loceklis Aigars Tereško, kurš rīkojas saskaņā ar statūtiem, no otras puses, turpmāk abi kopā saukti kā Puses/Puse, 
pamatojoties uz Ropažu novada pašvaldības rīkotā iepirkuma “Būvprojekta “Jaunbūvējamā/pārbūvējamā Mūzikas un mākslas skola - Skolas iela 8, Upesciems, Garkalnes pagasts, Ropažu novads” ekspertīze”, identifikācijas Nr. RNP 2026/70 (turpmāk – Iepirkums) rezultātiem, Uzņēmēja iesniegto piedāvājumu Iepirkumā, noslēdz šādu līgumu (turpmāk – Līgums):
1. [bookmark: _Hlk213072724]LĪGUMA PRIEKŠMETS
1.1. Pasūtītājs uzdod, un Izpildītājs apņemas ar saviem darba rīkiem, iekārtām un darbaspēku, kā arī citiem Līguma pilnīgai izpildei nepieciešamajiem tehniskajiem līdzekļiem un materiāliem veikt būvniecības ieceres dokumentācijas ekspertīzi (turpmāk – Ekspertīze) saskaņā ar šo Līgumu, Tehnisko specifikāciju (pielikums Nr.1), Finanšu piedāvājumu (pielikums Nr.2), kā arī atbilstoši Būvniecības likumam, Ministru kabineta 2014. gada 19. augusta noteikumiem Nr. 500 “Vispārīgie būvnoteikumi”, Latvijas būvnormatīviem un citiem būvniecību regulējošiem spēkā esošiem normatīvajiem aktiem.
1.2. Izpildītājs veic  SIA "OZOLA & BULA, arhitektu birojs", reģistrācijas Nr. 40003384943 izstrādātā būvprojekta “Jaunbūvējamā/pārbūvējamā Mūzikas un mākslas skola - Skolas iela 8, Upesciems, Garkalnes pagasts, Ropažu novads”, Ekspertīzi šādām sadaļām:
1.2.1. Būvkonstrukcijas (BK);
1.2.2. Ugunsdrošības pasākumu pārskats (UPP);
1.2.3. Ūdensapgāde un kanalizācija, ārējā (ŪKT);
1.2.4. Ugunsgrēka atklāšanas un trauksmes signalizācijas sistēmas (UATS).
1.3. Ekspertīzes rezultātus Izpildītājs apkopo atzinumā (turpmāk – Atzinums). Atzinumā ietver detalizētu informāciju par būvniecības ieceres dokumentācijas atbilstību normatīvajiem aktiem, tostarp norāda konstatētos normatīvo aktu pārkāpumus (ja tādi konstatēti), būvniecības labās prakses neievērošanu (ja tāda konstatēta), kā arī izvērtē būvniecības izmaksu pamatotību un citus ar būvniecības ieceri saistītus būtiskus aspektus.

2. EKSPERTĪZES ATZINUMA SAGATAVOŠANAS UN IESNIEGŠANAS KĀRTĪBA
2.1. Pasūtītājs nodrošina Izpildītāju ar dokumentiem, kas nepieciešami Ekspertīzes veikšanai.
2.2. Izpildītājs Ekspertīzes veikšanai piesaista speciālistus (turpmāk – Eksperts),  kuri norādīti Izpildītāja iesniegtajā piedāvājumā Iepirkumā (pielikums Nr.3), atbilstoši Pasūtītāja vajadzībām saskaņā ar Līguma noteikumiem un Latvijas Republikā spēkā esošajiem normatīvajiem aktiem.
2.3. Izpildītājs apliecina, ka ir iepazinies ar Ekspertīzes veikšanas darbu apjomiem un apliecina, ka Līgumā ietvertajiem darbiem ir pilnīgas vienības cenas, kas netiks palielinātas Ekspertīzes darbu izpildes gaitā.
2.4. Ekspertīzes gaitā radušos neskaidros jautājumus Izpildītājs noskaidro un saskaņo ar būvprojekta autoru. Ja kādos ar būvprojekta izstrādi vai saskaņošanu saistītos jautājumos atšķiras būvprojekta autora un Izpildītāja viedoklis, kā rezultātā nav panākama vienošanās, būvprojekta autors pievieno savu skaidrojumu Izpildītāja sagatavotajam Atzinumam.
2.5. [bookmark: _Ref237511620]Sākotnējie komentāri un, ja piemērojams, nesošo konstrukciju kontrolaprēķini iesniedzami 15  (piecpadsmit) darba dienu laikā, skaitot no nākamās darba dienas pēc pilna būvprojekta ievietošanas būvniecības informācijas sistēmā (turpmāk – BIS) un piekļuves nodrošināšanas Ekspertam.
2.6. [bookmark: _Ref237511668]Atkārtotā izvērtēšana pēc projektētāja iesniegto labojumu ievietošanas BIS veicama 5 (piecu) darba dienu laikā, skaitot no nākamās darba dienas pēc piekļuves nodrošināšanas Ekspertam.
2.7. Ja būvprojekta apjoms būtiski pārsniedz vidējo apjomu vai nepieciešama papildu dokumentācija, termiņš var tikt precizēts, savstarpēji vienojoties.
2.8. Izpildītājs Atzinumu ievieto BIS pēc tam, kad Izpildītājs ar aktu ir nodevis Pasūtītājam Ekspertīzes Atzinumu. Pasūtītājs 5 (piecu) darbdienu laikā izvērtē Atzinuma atbilstību Līguma noteikumiem.
2.9. [bookmark: _Ref237511229]Ja Atzinums atbilst Līguma noteikumiem, Ekspertīze ir veikta pilnā apmērā un kvalitatīvi, un Izpildītājs ir iesniedzis visus nepieciešamos dokumentus, Pasūtītājs paraksta Atzinuma pieņemšanas – nodošanas aktu. No Pasūtītāja puses aktu paraksta par Līguma izpildi atbildīgā persona (Līguma 12.7.punkts).
2.10. Ja Atzinums neatbilst Līguma noteikumiem, nav veikts pilnā apmērā vai kvalitatīvi, iztrūkst kāds no nepieciešamajiem dokumentiem vai Pasūtītājs konstatē citus trūkumus, Pasūtītājs izsniedz Izpildītājam rakstisku atteikumu pieņemt Atzinumu, norādot atteikuma iemeslus. Izpildītājs novērš konstatētos trūkumus vai nepilnības un atkārtoti iesniedz Pasūtītājam Atzinumu. Ja pēc trūkumu novēršanas Pasūtītājs atzīst, ka Ekspertīzes atzinums atbilst Līguma noteikumiem, Pasūtītājs rīkojas Līguma 2.9. punktā noteiktajā kārtībā.
2.11. Pasūtītājs neparaksta Ekspertīzes Atzinuma pieņemšanas–nodošanas aktu līdz brīdim, kad Izpildītājs ir novērsis visus Pasūtītāja konstatētos trūkumus.
2.12. Par Ekspertīzes Atzinuma pieņemšanas dienu uzskatāma diena, kad Pasūtītājs ir parakstījis Ekspertīzes atzinuma pieņemšanas – nodošanas aktu.

3. LĪGUMA CENA UN NORĒĶINU KĀRTĪBA
3.1.  Līguma cena ir 13 400,00 EUR (trīspadsmit tūkstoši četri simti euro, 0 centi), neskaitot pievienotās vērtības nodokli (turpmāk – PVN). 
3.2. PVN likme tiek piemērota saskaņā ar spēkā esošajiem normatīvajiem aktiem. Nodokļu jomu regulējošo normatīvo aktu izmaiņu gadījumā PVN likme tiek piemērota saskaņā ar Pakalpojuma sniegšanas brīdī spēkā esošajiem normatīvajiem aktiem, neveicot atsevišķus grozījumus Līgumā.
3.3. Pēc Atzinuma sagatavošanas un ievietošanas BIS Izpildītājs sagatavo un iesniedz Pasūtītājam pieņemšanas nodošanas aktu. Pasūtītājs ne vēlāk kā 5 (piecu) darba dienu laikā izvērtēt Izpildītāja veiktās Ekspertīzes atbilstību Līgumam un saistošajiem normatīvajiem aktiem, un pieņemt pakalpojumu, parakstot nodošanas – pieņemšanas aktu, vai konstatējot trūkumus, informē par tiem Izpildītāju. Pēc trūkumu novēršanas Izpildītājs nodošanas – pieņemšanas aktu iesniedz atkāroti, un tas tiek izskatīts šajā punktā noteiktā kārtībā.
3.4. Pušu parakstīt nodošanas – pieņemšanas akts ir pamats izpildītāja rēķina sagatavošanai un apmaksai.
3.5. Izpildītājs rēķinu sagatavo elektroniskā formātā (strukturēts elektronisks rēķins ar datnes formātu XML), kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Strukturētā elektroniskā rēķina laukā “Piezīmes (Note)” obligāti jānorāda informācija par šī Līguma numuru. Rēķins nosūtāms uz Pasūtītāja oficiālo e-adresi _DEFAULT@90000067986. Rēķins tiek uzskatīts par saņemtu nākamajā dienā pēc tā nosūtīšanas uz minēto oficiālo e-adresi. Līdz brīdim, kamēr Izpildītājs nav iekļāvis rēķinā šajā punktā noteikto informāciju un iesniedzis to atbilstoši šajā punktā paredzētajai kārtībai, uzskatāms, ka rēķins nav iesniegts.
3.6. Pasūtītājs veic Līguma cenas samaksu 20 (divdesmit) darba dienu laikā pēc e-rēķina saņemšanas dienas.
3.7. Par rēķina apmaksas dienu tiek uzskatīta diena, kad Pasūtītājs ir veicis maksājuma pārskaitījumu uz Izpildītāja kredītiestādes norēķinu kontu.

4. PASŪTĪTĀJA PIENĀKUMI UN TIESĪBAS
4.1. Pasūtītāja pienākumi:
4.1.1. nodrošināt Izpildītāju ar pilnu būvniecības ieceres dokumentāciju, kas nepieciešama Ekspertīzes veikšanai;
4.1.2. pēc Izpildītāja rakstiska pieprasījuma sniegt Izpildītājam Pasūtītāja rīcībā esošo informāciju un dokumentāciju, kas nepieciešama Līguma izpildei.
4.2. Pasūtītāja tiesības:
4.2.1. iesniegt Izpildītājam pretenzijas par nepilnībām vai neprecizitātēm Ekspertīzes veikšanā vai Ekspertīzes Atzinumā. Izpildītājam ir pienākums izvērtēt Pasūtītāja pretenzijas un, ja tās ir pamatotas, novērst konstatētās nepilnības;
4.2.2. apturēt Ekspertīzes veikšanu, ja Izpildītājs neievēro Līgumā noteiktās prasības, līdz konstatēto pārkāpumu novēršanai un/vai zaudējumu atlīdzināšanai;
4.2.3. iesniegt pretenzijas Izpildītājam, ja būvdarbu laikā tiek konstatētas būtiskas nepilnības Ekspertīzes atzinumā, kas var radīt papildu izmaksas būvdarbu veikšanai (t.sk. projekta pārstrādi, būvdarbu termiņa kavējumu u.c.).

5. IZPILDĪTĀJA PIENĀKUMI UN TIESĪBAS
5.1. Izpildītāja pienākumi:
5.1.1. veikt Ekspertīzi pilnā apjomā, izmantojot savus resursus, tehniskos līdzekļus un darbaspēku, organizēt un veikt visas darbības, kas nepieciešamas Ekspertīzes veikšanai, atbilstoši Līguma noteikumiem, un Līgumā noteiktajā termiņā nodot Līguma prasībām atbilstošu Ekspertīzes Atzinumu;
5.1.2. pirms Ekspertīzes uzsākšanas izpildīt Līgumā noteiktās prasības par civiltiesiskās atbildības apdrošināšanu, atbilstoši Līguma 6.1. punktam;
5.1.3. atbildēt par zaudējumiem un atlīdzināt tos zaudējumus, kas Izpildītāja vainas dēļ nodarīti Pasūtītājam un/vai trešajām personām;
5.1.4. nodrošināt, ka Ekspertīzes veikšanā tiek iesaistīti tikai kvalificēti speciālisti, kuriem ir attiecīgā darba veikšanai nepieciešamā kvalifikācija, sertifikāti, licences un profesionālā pieredze;
5.1.5. veikt citus pienākumus, kas noteikti Tehniskajā specifikācijā (pielikums Nr.1);
5.1.6. sadarboties ar Pasūtītāju un būvprojekta izstrādātāju, piedalīties Pasūtītāja vai būvprojekta izstrādātāja organizētajās sanāksmēs un veikt citas nepieciešamās darbības, lai tiktu novērsti būvprojektā konstatētie trūkumi vai neatbilstības.
5.2. Izpildītāja tiesības:
5.2.1. pieprasīt 	un 	saņemt 	no 	Pasūtītāja 	informāciju 	un 	dokumentāciju, 	kas nepieciešama Ekspertīzes veikšanai;
5.2.2. par Līgumā paredzēto saistību pienācīgu izpildi saņemt samaksu Līgumā noteiktajā kārtībā un apmērā;
5.2.3. pirms Ekspertīzes uzsākšanas saskaņot ar Pasūtītāju darba organizatoriskus jautājumus un, ja nepieciešams, apsekot objektu.

6. APDROŠINĀŠANA
6.1. [bookmark: _Ref237511549]Izpildītājs 3 (trīs) darba dienu laikā no Līguma spēkā stāšanās dienas, iesniedz Pasūtītājam būvspeciālistu civiltiesiskās atbildības obligātās apdrošināšanas polises kopiju, kas atbilst Ministru kabineta 2014. gada 19. augusta noteikumu Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām.
6.2. Apdrošināšanas polisē Pasūtītājs tiek uzskatīts par trešo personu attiecīgā apdrošināšanas līguma izpratnē.
6.3. Apdrošināšanas polisei jābūt spēkā visā Līguma darbības laikā līdz Pušu saistību pilnīgai izpildei. Ja polises darbības termiņš beidzas pirms Līguma saistību izpildes, Izpildītājam ir pienākums savlaicīgi iesniegt Pasūtītājam jaunu apdrošināšanas polisi.
6.4. Ja Līguma izpildes laikā Izpildītājs piesaista jaunus speciālistus vai apakšuzņēmējus, kuri piedalās Ekspertīzes veikšanā, Izpildītājs nodrošina, ka arī šīm personām ir spēkā esoša civiltiesiskās atbildības apdrošināšana atbilstoši normatīvo aktu prasībām, un iesniedz Pasūtītājam attiecīgās polises kopiju.
6.5. Izpildītājs ir atbildīgs par zaudējumiem, kas Pasūtītājam vai trešajām personām radušies Izpildītāja vai tā piesaistīto personu vainas dēļ, veicot Ekspertīzi.

7. PUŠU ATBILDĪBA
7.1. Par savu saistību nepienācīgu izpildi Izpildītājs un Pasūtītājs atbild saskaņā ar šo Līgumu un Latvijas Republikā spēkā esošajiem normatīvajiem aktiem.
7.2. Gadījumā, ja Izpildītājs pārkāpj Līguma 2.5., 2.6. punktos noteikto saistību izpildes termiņus, Izpildītājs maksā Pasūtītājam līgumsodu 0,5% (nulle komats pieci procenti) apmērā no noteiktās Līguma cenas par katru nokavēto dienu, bet ne vairāk kā 10% (desmit procenti) no Līguma cenas.
7.3. Gadījumā, ja Pasūtītājs nepamatoti kavē Līgumā noteiktās Līguma cenas maksājumus, Pasūtītājs maksā Izpildītājam līgumsodu 0,5% (nulle komats pieci procenti) apmērā no noteiktās Līguma cenas par katru nokavēto dienu, bet ne vairāk kā 10% (desmit procenti) no Līguma cenas.
7.4. Gadījumā, ja Izpildītājs kavējis Līguma 2.5., 2.6 punktos noteikto saistību izpildes termiņu vairāk par 30 (trīsdesmit) dienām, Pasūtītājam ir tiesības vienpusēji atkāpties no Līguma.

8. KONFIDENCIALITĀTE UN PERSONAS DATU AIZSARDZĪBA
8.1. Puses apņemas ievērot konfidencialitāti attiecībā uz visu informāciju, kas kļuvusi tām pieejama Līguma izpildes gaitā (turpmāk – Konfidenciālā informācija), un bez otras Puses iepriekšējas rakstiskas piekrišanas neizpaust to trešajām personām, izņemot gadījumus, kas paredzēti šajā Līgumā vai normatīvajos aktos.
8.2. Puses nodrošina, ka Konfidenciālā informācija netiek izpausta arī personām, kuras piedalās vai ir iesaistītas Līguma izpildē, izņemot gadījumus, kad šādas informācijas izpaušana ir nepieciešama Līguma izpildei.
8.3. Konfidencialitātes pienākums neattiecas uz:
8.3.1. informāciju, kas ir publiski pieejama;
8.3.2. informāciju, kuras izpaušana ir nepieciešama Līguma izpildei;
8.3.3. gadījumiem, kad informācijas izpaušanu pieprasa valsts vai pašvaldību iestādes saskaņā ar normatīvajiem aktiem.
8.4. Konfidencialitātes pienākuma pārkāpums uzskatāms par būtisku Līguma pārkāpumu, un cietušajai Pusei ir tiesības pieprasīt zaudējumu atlīdzību normatīvajos aktos noteiktajā kārtībā.
8.5. Konfidencialitātes pienākums ir spēkā arī pēc Līguma izbeigšanas un nav ierobežots laikā.
8.6. Puses nodrošina personu datu apstrādi saskaņā ar Latvijas Republikas un Eiropas Savienības normatīvo aktu prasībām fizisko personu datu aizsardzības jomā.
8.7. Puses vienojas, ka Līguma izpildes ietvaros tās personu datus apstrādā katra savu mērķu īstenošanai un ir uzskatāma par pārzini attiecībā pret otru Pusi.
8.8. Puses ievēro konfidencialitāti attiecībā uz fizisko personu datu apstrādi, kā arī Līgumā un tiesību aktos noteiktās fizisko personu datu aizsardzības prasības attiecībā uz to rīcībā nonākušajiem fizisko personu datiem un nodrošina, ka šīs prasības ievēro arī Puses darbinieki vai Līguma izpildē piesaistītās personas. Interpretējot un piemērojot Līguma noteikumus attiecībā uz fizisko personu datu apstrādi, Puses ievēro Eiropas Parlamenta un Padomes 2016. gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) nosacījumus un lietoto terminoloģiju.
8.9. Līguma noteikumi attiecībā uz personu datu apstrādi un to aizsardzību saglabājas bez laika ierobežojuma un neatkarīgi no tā, vai Pakalpojuma sniegšana vai Līguma darbība ir izbeigta vai izbeigusies.
9. NEPĀRVARAMA VARA
9.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Puses par nepārvaramas varas apstākļiem uzskata dabas stihijas (zemestrīces, plūdus, un tml.), ugunsgrēkus, jebkāda veida karadarbību, terora aktus, blokādes, embargo, streikus (izņemot Pušu darbinieku streikus), epidēmijas u.tml.
9.2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
9.3. Pusei, kurai ir iestājušies nepārvaramas varas apstākļi, nekavējoties jāinformē otra Puse par šo apstākļu iestāšanos un izbeigšanos.
9.4. Ja nepārvaramas varas apstākļi turpinās ilgāk par 3 (trīs) mēnešiem, jebkurai no Pusēm ir tiesības vienpusēji izbeigt Līgumu pilnībā vai daļā, uz kuru attiecas minētie apstākļi.
9.5. Ja Līgums tiek izbeigts Līguma 9. nodaļā noteikto iemeslu dēļ, tad Pusei, kas izbeidz Līgumu, nav pienākums atlīdzināt ar Līguma izbeigšanu un saistību neizpildi radītos zaudējumus, bet Puses apņemas veikt savstarpēju norēķinu par jau saņemto Pakalpojumu.

10. APAKŠUZŅĒMĒJU NOMAIŅAS KĀRTĪBA
10.1. Izpildītājs līguma izpildē iesaistījis šādu apakšuzņēmēju: nav.
10.2. Izpildītājs rakstveidā laikus informē Pasūtītāju par nepieciešamību veikt Līguma izpildē iesaistītā apakšuzņēmēja nomaiņu vai papildu apakšuzņēmēju iesaistīšanu Līguma izpildē. Pasūtītājam ir tiesības prasīt apakšuzņēmēja viedokli par nomaiņas iemesliem.
10.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši atklāta konkursa nolikumā noteiktajiem piedāvājuma vērtēšanas kritērijiem.
10.4. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma (turpmāk – PIL) 42. panta noteikumus. PIL 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
10.5. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju piesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
10.6. Izpildītājs ir atbildīgs par pakalpojuma izpildē iesaistītā apakšuzņēmēja jebkuru darbību vai bezdarbību un to radītajām sekām kā par sevis paša.

11. STRĪDU IZSKATĪŠANA LĪGUMA GROZĪJUMI UN LĪGUMA IZBEIGŠANA
11.1. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā.
11.2. Līgumu var grozīt vai papildināt, Pusēm par to rakstiski vienojoties. Grozījumi stājas spēkā pēc to abpusējas parakstīšanas un kļūst par Līguma neatņemamu sastāvdaļu. Veicot Līguma grozījumus, Puses ievēro PIL 61. pantā noteikto.
11.3. Līguma grozījumi ir pieļaujami, ja tie nemaina Līguma vispārējo raksturu un atbilst normatīvajos aktos noteiktajiem gadījumiem, tostarp ja:
11.3.1. grozījumi ir nebūtiski. Par nebūtiskiem Līguma grozījumiem uzskatāmi grozījumi, kas nemaina Līguma vispārējo raksturu;
11.3.2. grozījumi ir būtiski, tos var izdarīt Līguma 11.4. punktā noteiktajos gadījumos un PIL noteiktajos gadījumos;
11.3.3. grozījumi saistīti ar Līguma cenas vai Līguma izpildes termiņa izmaiņām, kas pamatoti ar objektīviem apstākļiem.
11.4. [bookmark: _Ref237512003]Par būtiskiem Līguma grozījumiem uzskatāmi grozījumi, kas būtiski maina Līguma saturu vai Pušu saistību apjomu. Šādi grozījumi ir pieļaujami tikai PIL 61. pantā noteiktajos gadījumos, tostarp:
11.4.1. ja nepieciešamas izmaiņas Ekspertīzes apjomā vai izpildes termiņos, kuri radušies tādu apstākļu dēļ, kurus Pasūtītājs nevarēja iepriekš paredzēt;
11.4.2. ja objektīvu iemeslu dēļ nepieciešamas izmaiņas Tehniskajā specifikācijā, kas ietekmē Ekspertīzes veikšanu.
11.5. Puses var izbeigt Līgumu pirms Līguma termiņa beigām Pusēm savstarpēji vienojoties.
11.6. [bookmark: _Ref237512086]Pasūtītājam ir tiesības vienpusēji atkāpties no Līguma bez Izpildītāja piekrišanas šādos gadījumos:
11.6.1. Izpildītājam ir ierosināts maksātnespējas process, tas tiek likvidēts vai apturēta tā saimnieciskā darbība;
11.6.2. Izpildītājs zaudē tiesības veikt būvekspertīzi vai tiek anulēts būvspeciālista sertifikāts, kas nepieciešams Ekspertīzes veikšanai;
11.6.3. Izpildītājs nepilda vai nepienācīgi pilda Līgumā noteiktās saistības un nav novērsis pārkāpumu Pasūtītāja rakstiskajā brīdinājumā noteiktajā termiņā, kas nav īsāks par piecām darba dienām;
11.6.4. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas.
11.7. [bookmark: _Ref237512097]Izpildītājam ir tiesības vienpusēji atkāpties no Līguma, ja Pasūtītājs neveic samaksu par Pakalpojumu vairāk kā 2 (divus) kalendāros mēnešus pēc Līgumā noteiktā termiņa.
11.8. Līguma 11.6, 11.7. un 11.10. punktos noteiktajos gadījumos Līgums uzskatāms par izbeigtu sestajā dienā pēc paziņojuma par atkāpšanos (ierakstīta vēstule vai elektroniska vēstule, parakstīta ar drošu elektronisko parakstu) izsūtīšanas dienas.
11.9. Izbeidzot Līgumu 11.6. punkta apakšpunktos noteiktajos gadījumos, Izpildītājs maksā Līgumā noteikto līgumsodu, kā arī atlīdzina visus Pasūtītājam radušos zaudējumus.
11.10. [bookmark: _Ref237512108]Pasūtītājam ir tiesības vienpusēji atkāpties no Līguma, brīdinot Izpildītāju par atkāpšanos 30 (trīsdesmit) kalendārās dienas iepriekš, ja tam ir objektīvi pamatos iemesls.

12. CITI NOTEIKUMI
12.1.  Līgums stājas spēkā ar tā parakstīšanas brīdi un ir spēkā līdz Pušu saistību pilnīgai izpildei.
12.2. Ja kāds no Līguma noteikumiem zaudē juridisku spēku, tas neietekmē citus šā Līguma noteikumus.
12.3. Jautājumus, kas nav atrunāti Līgumā, Puses risina saskaņā ar spēkā esošajiem normatīvajiem aktiem.
12.4. Visi Līgumā minētie pielikumi, kā arī pēc Līguma slēgšanas sagatavotie Līguma grozījumi vai papildinājumi ir Līguma neatņemamas sastāvdaļas.
12.5. Puses 3 (trīs) darba dienu laikā informē viena otru par adreses, bankas rēķinu un citu rekvizītu izmaiņām.
12.6. Paziņojumi par atkāpšanos no Līguma vai cita veida korespondence, kas attiecas uz Līgumu, ir jānosūta ierakstītā vēstulē uz Līgumā norādītajām adresēm vai jānosūta elektroniski, parakstot ar drošu elektronisko parakstu.
12.7. [bookmark: _Ref237513054]Kontaktpersona no Pasūtītāja puses, ar tiesībām parakstīt pieņemšanas-nodošanas aktu: /svītrots/.
12.8. Kontaktpersona no Izpildītāja puses /svītrots/.
12.9. Līgums sagatavots latviešu valodā un parakstīts elektroniski.
12.10. 12.10.	Līgumam ir pievienoti šādi pielikumi:
12.10.1.	pielikums Nr. 1. – Tehniskā specifikācija/svītrots/;
12.10.2.	pielikums Nr. 2. – Finanšu piedāvājums/svītrots/;
12.10.3.	pielikums Nr. 3. – Speciālistu saraksts/svītrots/.

13. PUŠU REKVIZĪTI UN PARAKSTI

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu
